Dinasti Kedua Puluh Lima Mesir

Dinasti Kedua Puluh Lima Mesir (dinotasikan sebagai Dinasti XXV, atau Dinasti ke-25 atau Dinasti 25), juga dikenali sebagai Dinasti Nubia, Empayar Kush, Dinasti Firaun Hitam, atau Dinasti Napata, sempena ibu kota mereka Napata, ialah dinasti terakhir Tempoh Perantaraan Ketiga Mesir yang berlaku selepas pencerobohan Nubia.

Dinasti ke-25 merupakan sebuah kerabat firaun yang berasal dari Kerajaan Kush, yang terletak di Sudan utara dan Mesir Hulu sekarang. Kebanyakan raja dinasti ini menganggap Napata sebagai tanah air rohani mereka. Mereka memerintah sebahagian atau seluruh Mesir Purba selama hampir satu abad, dari 744 hingga 656 SM.

Dinasti ke-25 sangat dipengaruhi Mesir, menggunakan bahasa dan sistem tulisan Mesir sebagai medium catatan dan mengabdikan diri kepada tradisi keagamaan, kesenian dan susastera Mesir. Sarjana-sarjana terdahulu menyatakan bahawa moyang dinasti itu ialah pendatang dari Mesir, khususnya pendeta-pendeta Amun Mesir. Sarjana terkemuka masih percaya pada teori bahawa semasa tempoh pertengahan ketiga di Mesir purba, terdapat kedatangan dan pengaruh orang Mesir yang mendadak dari negeri Napata, dibuktikan dengan penemuan daripada penggalian di tanah perkuburan el-Kurru, yang merupakan tapak penting yang dikaitkan dengan asal usul Napata. Ini bertepatan dengan proses Pemesiran dalam tempoh itu.

Penyatuan semula Dinasti ke-25 Mesir Hilir, Mesir Hulu, dan Kush mewujudkan empayar Mesir yang terbesar sejak Kerajaan Baru. Mereka berasimilasi ke dalam masyarakat dengan menegaskan semula tradisi agama, kuil, dan bentuk seni Mesir Purba, sambil memperkenalkan beberapa aspek unik budaya Kush. Semasa dinasti ke-25, piramid dibina pada kadar yang tidak pernah dilihat sebelum itu di lembah Nil (kebanyakannya di kawasan yang kini dikenali sebagai Sudan Utara) sejak zaman Kerajaan Tengah.

Selepas Raja-raja Assyria Sargon II dan Sennacherib mengalahkan percubaan raja-raja Nubia untuk bertapak di Timur Dekat, pewaris mereka Esarhaddon dan Asyurbanipal menyerang, mengalahkan, dan mengusir orang Nubia dalam penaklukan Assyria ke atas Mesir. Kejatuhan Dinasti ke-25 menandakan permulaan Zaman Akhir Mesir Purba. Dinasti Kedua Puluh Enam pada mulanya adalah dinasti boneka yang dibubuh oleh Assyria juga jajahan-jajahannya, dan merupakan dinasti peribumi terakhir yang memerintah Mesir sebelum pencerobohan oleh Empayar Achaemenid Parsi.

Beberapa sarjana mengkritik memanggil dinasti ini "Firaun Hitam" kerana ia membayangkan bahawa dinasti lain tidak juga datang dari selatan. Mereka percaya istilah ini mengabaikan hubungan genetik antara Nubia dan Mesir purba."Salah satu masalah lain dengan panggilan "Firaun Hitam" ialah ia seolah-olah mengatakan bahawa tiada seorang pun pemerintah Mesir Pradinastik, Protodinastik, atau dinasti lain boleh dipanggil "hitam"—dalam erti kata orang Kush—yang, walaupun tidak begitu menarik, adalah tidak benar. Malah Sir Flinders Petrie, bapa teori "Kaum Dinastik" Asiatik bagi asal usul dinasti Mesir, menyatakan bahawa pelbagai dinasti lain berasal dari rantau "Sudan" atau mempunyai hubungan di sana, berdasarkan fenotip; yang seakan-akan [salah] memaksudkan bahawa ciri-ciri tertentu mustahil ada pada bangsa Mesir, iaitu sebahagian daripada variasi biologi nenek moyang mereka." 

 Firaun-firaun Dinasti ke-25 
Firaun-firaun Dinasti ke-25 memerintah selama kira-kira 91 tahun di Mesir, dari 747 SM hingga 656 SM.
Firaun Gambar Nama takhta Memerintah Piramid Permaisuri Komen Piye100x100px Usimare c. 747–714 SM Kurru 17 Kashta kadangkala dianggap sebagai firaun pertama dinasti ini, dan bukan Piye. Shebitku148x148px Djedkare 714–705 SM Kurru 18 Arty (Kurru 6) Shabaka133x133px Nefer-ka-re 705–690 SM Kurru 15 Taharqa148x148px Khunefertumre 690–664 SM Nuri 1  Tantamani130x130px Bakare 664–656 SM Kurru 16  Kehilangan Mesir Hulu pada 656 SM apabila Psamtik I menawan Thebes pada tahun itu.

 Garis masa Dinasti ke-25 

 Rujukan 

 Bacaan lanjut 




 Pautan luar 


  Voyage au pays des pharaons noirs Travel in Sudan : pictures and notes on the Nubian history

Kategori:Dinasti Mesir purba
Kategori:740-an SM